CELEX: 22014D0121
Language: lt
Date: 1391731200000
Title: 2014/121/ES: 2014 m. vasario 7 d. AKR ir ES ambasadorių komiteto sprendimas Nr. 1/2014, kuriuo skiriami Įmonių plėtojimo centro (ĮPC) vykdomosios valdybos nariai

7.3.2014   
            
            
               LT
            
            
               Europos Sąjungos oficialusis leidinys
            
            
               L 67/7
            
         AKR IR ES AMBASADORIŲ KOMITETO SPRENDIMAS Nr. 1/2014
   2014 m. vasario 7 d.
   kuriuo skiriami Įmonių plėtojimo centro (ĮPC) vykdomosios valdybos nariai
   (2014/121/ES)
   AKR IR ES AMBASADORIŲ KOMITETAS,
   atsižvelgdamas į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (1), pirmą kartą iš dalies pakeistą 2005 m. birželio 25 d. Liuksemburge (2), o antrą kartą – 2010 m. birželio 22 d. Uagadugu (3), ypač į jo III priedo 2 straipsnio 6 dalį,
   atsižvelgdamas į 2005 m. liepos 20 d. AKR ir EB ambasadorių komiteto sprendimą Nr. 8/2005 dėl Įmonių plėtojimo centro statuto ir darbo tvarkos taisyklių (4), ypač į jo 9 straipsnio 1 dalį,
   kadangi:
   
               (1)
            
            
               Sprendimu Nr. 8/2005 priimto Įmonių plėtojimo centro statuto ir darbo tvarkos taisyklių 9 straipsnyje nustatyta, kad vykdomosios valdybos narius skiria ambasadorių komitetas ne ilgesniam kaip penkerių metų laikotarpiui;
            
         
               (2)
            
            
               Įmonių plėtojimo centro vykdomosios valdybos trijų ES atstovaujančių narių, paskirtų AKR ir ES ambasadorių komiteto sprendimu Nr. 3/2013 (5), kadencija baigsis 2014 m. kovo 6 d.,
            
         NUSPRENDĖ:
   1 straipsnis
   Nedarant poveikio vėlesniems sprendimams, kuriuos Komitetui gali tekti priimti atsižvelgiant į jo prerogatyvas, Įmonių plėtojimo centro vykdomosios valdybos trijų ES atstovaujančių narių kadencija pratęsiama šešių mėnesių laikotarpiui.
   Todėl ĮPC vykdomosios valdybos narių sudėtis bus tokia:
   
               —
            
            
               Adebayo AKINDEINDE
            
         
               —
            
            
               Giovannangelo MONTECCHI PALAZZI
            
         
               —
            
            
               Vera VENCLIKOVA,
            
         kurių kadencija baigsis 2014 m. rugsėjo 6 d., ir
   
               —
            
            
               John Atkins ARUHURI
            
         
               —
            
            
               Maria MACHAILO-ELLIS
            
         
               —
            
            
               Félix MOUKO,
            
         kurių kadencija baigsis 2018 m. rugsėjo 6 d.
   2 straipsnis
   Šis sprendimas įsigalioja jo priėmimo dieną. Jis bet kuriuo metu gali būti patikslintas atsižvelgiant į Centro padėtį.
   
      Priimta Briuselyje 2014 m. vasario 7 d.
      
         
            AKR ir ES ambasadorių komiteto vardu
         
         
            Pirmininkas
         
         Th. N. SOTIROPOULOS
         
      
   
   
      (1)  OL L 317, 2000 12 15, p. 3.
   
      (2)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).
   
      (3)  Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).
   
      (4)  OL L 66, 2006 3 8, p. 16.
   
      (5)  OL L 263, 2013 10 5, p. 18